Document ID: 31994R1777

ΚΑΝΟΝΙΣΜΟΣ (ΕΚ) αριθ. 1777/94 ΤΟΥ ΣΥΜΒΟΥΛΙΟΥ της 18ης Ιουλίου 1994 για την παράταση του προσωρινού δασμού αντιντάμπινγκ επί των εισαγωγών μεταλλικού ασβεστίου, καταγωγής Λαϊκής Δημοκρατίας της Κίνας και Ρωσίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2423/88 της Επιτροπής της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,
την πρόταση της Επιτροπής,
Εκτιμώντας:
ότι, με τον κανονισμό (ΕΚ) αριθ. 892/94 (2), η Επιτροπή επέβαλε προσωρινό δασμό αντιντάμπινγκ στις εισαγωγές μεταλλικού ασβεστίου, καταγωγής Λαϊκής Δημοκρατίας της Κίνας και Ρωσίας-
ότι η εξέταση των πραγματικών περιστατικών δεν έχει ακόμη ολοκληρωθεί, και ότι η Επιτροπή έχει ενημερώσει τους εξαγωγείς που είναι γνωστό ότι ενδιαφέρονται σχετικά με την πρόθεσή της να παρατείνει την ισχύ του προσωρινού δασμού αντιντάμπινγκ για συμπληρωματικό χρονικό διάστημα δύο μηνών-
ότι οι εξαγωγείς δεν προέβαλαν αντιρρήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς προσωρινού δασμού αντιντάμπινγκ, ο οποίος έχει επιβληθεί με τον κανονισμό (ΕΚ) αριθ. 892/94 στις εισαγωγές μεταλλικού ασβεστίου, καταγωγής Λαϊκής Δημοκρατίας της Κίνας και Ρωσίας, παρατείνεται για χρονικό διάστημα δύο μηνών. Παύει να ισχύει σε περίπτωση που το Συμβούλιο θεσπίσει ορισμένα μέτρα, πριν από τη λήξη της προαναφερθείσας περιόδου, ή σε περίπτωση περάτωσης της διαδικασίας, σύμφωνα με το άρθρο 9 του κανονισμού (ΕΟΚ) αριθ. 2423/88.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 1994.

Labels: 18
4
1